b'\n_START_ARTICLE_\nJakovlev Jak-40\n_START_PARAGRAPH_\nJak-40 (rus. \xd0\xaf\xd0\xba-40, pagal NATO kodifikacij\xc4\x85 Codling)\xc2\xa0\xe2\x80\x93 tarybinis trij\xc5\xb3 varikli\xc5\xb3 keleivinis turboreaktyvinis vietinio susisiekimo l\xc4\x97ktuvas, metalinis \xc5\xbeemasparnis monoplanas, su gale esan\xc4\x8diais varikliais, tiesiais sparnais ir T formos uosega. L\xc4\x97ktuvas gali horizontaliai skristi ir vienu veikian\xc4\x8diu varikliu.\n_START_SECTION_\nL\xc4\x97ktuvo gamybos istorija\n_START_PARAGRAPH_\n1960\xc2\xa0m. TSRS Ministr\xc5\xb3 Taryba pri\xc4\x97m\xc4\x97 paved\xc4\x97 A. Jakovlevo konstruktori\xc5\xb3 biurui sukurti l\xc4\x97ktuv\xc4\x85, turint\xc4\xaf pakeisti senstan\xc4\x8dius Il-12 ir Il-14. Projektavimas baigtas 1964\xc2\xa0m. Tai buvo pirmasis pasaulyje vietin\xc4\x97ms linijoms skirtas reaktyvinis l\xc4\x97ktuvas. Bandomasis egzempliorius pagamintas 1965\xc2\xa0m., o 1966\xc2\xa0m. spalio 21 d. \xc4\xafvyko pirmasis skrydis naujuoju l\xc4\x97ktuvu. Nuo 1967\xc2\xa0m. Saratovo aviacijos gamykloje prasid\xc4\x97jo serijin\xc4\x97 jo gamyba._NEWLINE_L\xc4\x97ktuvas serijiniu b\xc5\xabdu gamintas iki 1981\xc2\xa0m., pastatyta 1011 l\xc4\x97ktuv\xc5\xb3 (125 eksportuoti \xc4\xaf 18 \xc5\xa1ali\xc5\xb3)._NEWLINE_\xc5\xa0iuo metu eksploatuojama vir\xc5\xa1 300 \xc5\xa1i\xc5\xb3 l\xc4\x97ktuv\xc5\xb3 (daugiausia Rusijoje ir kitose NVS \xc5\xa1alyse).'